cyanic-selkie/wikianc huggingface dataset:
Γέφυρα των Λιμύρων
Υλικά
Οι πλίνθοι των αρχικών καμαρών φτιάχτηκαν από ερυθροκίτρινο πηλό, αναμεμειγμένο με λεπτά θραύσματα πλίνθων. Οι πλίνθοι είναι ορθογώνιου σχήματος, διαστάσεων 40×50 εκατοστών και με 5 εκατοστά πάχος. Είναι τοποθετημένες με την βραχύτερη πλευρά όρθια, με αποτέλεσμα το στεφάνι των τόξων να έχςι συνολικό πάχος περίπου 80 cm. Για το δέσιμό τους χρησιμοποιήθηκε ένεμα ασβεστοκονιάματος και μικρών χαλικιών, σχηματίζοντας αρμούς πάχους 4 εκατοστών. Οι δύο μεταγενέστερες ημικυκλικές αψίδες κατασκευάστηκαν με μικρότερες πλίνθους, αν και κατά τόπους έγινε χρήση ακέραιων πλίνθων από την αρχική κατασκευή. Τα ακρόβαθρα αποτελούνται από λαξευτούς τετραγωνισμένους λίθους, που σχηματίζουν μια επικλινή επιφάνεια για την έδραση των αψίδων.
Χρονολόγηση
Αντίθετα, οι περισσότερες πέτρινες ρωμαϊκές γέφυρες είχαν ισοδομικούς πτερυγότοιχους και λίθινα τόξα, που αποτελούσαν και στη Λυκία την κυρίαρχη μέθοδο κατασκευής αψίδων. Σε σύγκριση με τις ψηλές γέφυρες με τα μεγάλα ημικυκλικά τόξα, που αποτελούν τυπικό δείγμα της ρωμαϊκής αρχιτεκτονικής, η γέφυρα των Λιμύρων, με τα επίπεδα τόξα της, παρουσιάζει ένα πιο χαμηλό και «τεντωμένο» προφίλ. Συνεπώς, οι Βούρστερ και Γκάντσερτ πρότειναν δοκιμαστικά μια ύστερη χρονολόγηση του κτίσματος, περίπου την περίοδο της βασιλείας του Ιουστινιανού Α' τον 6ο αιώνα μ.Χ., κατά την οποία είναι διαπιστωμένη η χρήση συνδυασμών πέτρας με πλίνθους στην τοπική αρχιτεκτονική.
Καθώς όμως η ίδια ανάμικτη τεχνική εμφανίζεται επίσης στο κοντινό υδραγωγείο της Ασπένδου του 3ου αιώνα, και τα καταβιβασμένα τόξα ήταν εν γένει γνωστά στους Ρωμαίους, πράγμα το οποίο οι δύο ερευνητές καταδεικνύουν με την χρήση τριών παραδειγμάτων, είναι δυνατή και μια πιο πρώιμη χρονολόγηση στον ύστερο 2ο ή τον 3ο αιώνα μ.Χ. Με βάση το σημερινό επίπεδο γνώσης, και την εν τω μεταξύ ανακάλυψη επτά ακόμα γεφυρών της ρωμαϊκής εποχής με καταβιβασμένα τόξα, η δεύτερη άποψη φαντάζει πιο πιθανή. Τα υπολείμματα της κοντινής ρωμαϊκής γέφυρας του Κεμέρ πάνω από τον ποταμό Ξάνθο, που επίσης χτίστηκε τον 3ο αιώνα και εμφανίζει κατασκευαστικές ομοιότητες, φαίνονται να ενισχύουν περαιτέρω αυτή την πιθανότητα.
Πηγές
Κατηγορία:Γέφυρες στην Τουρκία Κατηγορία:Λυκία Κατηγορία:Ρωμαϊκή αρχιτεκτονική
Κάρλο Ρούμπια
Βιογραφικά στοιχεία
Ο Ρούμπια γεννήθηκε στις 31 Μαρτίου 1934 στην Γκορίτσια, μια κωμόπολη στους πρόποδες των ιταλικών Άλπεων. Πήρε το διδακτορικό του πάνω σε πειράματα στις κοσμικές ακτίνες στη Scuola Normale της Πίζα το 1959. Μετά πέρασε 1,5 χρόνο στο Πανεπιστήμιο Κολούμπια στη Νέα Υόρκη συμμετέχοντας σε πειράματα πάνω στη διάσπαση και πυρηνική σύλληψη των μιονίων. Αυτά υπήρξαν τα πρώτα από μία μακρά σειρά πειραμάτων του Ρούμπια στο πεδίο της ασθενούς αλληλεπιδράσεως, που κορυφώθηκαν στη δουλειά του στο CERN για την οποία τιμήθηκε και με το βραβείο Νόμπελ.
Συμβολή στη Φυσική
Στις αρχές του 1983 στο CERN, μία διεθνής ομάδα αποτελούμενη από πάνω από 100 φυσικούς και με επικεφαλής τον Rubbia ανίχνευσε για πρώτη φορά τα ενδιάμεσα μποζόνια, τα σωμάτια W και Z, που είχαν ήδη αναδειχθεί σε ακρογωνιαίο λίθο των σύγχρονων θεωριών της Φυσικής Στοιχειωδών Σωματίων. Αυτά είναι οι φορείς της ασθενούς (πυρηνικής) δυνάμεως που προκαλεί τη φυσική ραδιενεργό διάσπαση των πυρήνων των ραδιενεργών ισοτόπων. Αυτά τα σωμάτια έχουν μάζα εκατονταπλάσια περίπου αυτής του πρωτονίου.
Παύλος Λάμπρος
Βιογραφικά στοιχεία
Απεβίωσε στην Αθήνα στις 11 Οκτωβρίου 1887 και κηδεύτηκε το απόγευμα της 12 Οκτωβρίου. Γιος του ήταν ο Σπυρίδων Λάμπρος, ιστορικός και πρωθυπουργός της Ελλάδας.
Φιλενάδες
Η ιστορία εστιάζει στην Άνι, η οποία βρίσκεται στη χειρότερη περίοδο της ζωής της, όταν μαθαίνει ότι καλύτερή της φίλη παντρεύεται. Έτσι αποφασίζει να γίνει η καλύτερη παράνυμφος που θα μπορούσε η φίλη της ποτέ να έχει. Αυτό όμως αποδεικνύεται αρκετά δύσκολο όταν μια άλλη κοπέλα διεκδικεί κι αυτή τον τίτλο της καλύτερης παρανύμφου.
Βάρος Λήμνου
Όνομα - Θέση
Παλαιότερα το χωριό βρισκόταν πεντακόσια μέτρα νοτιοδυτικά από τη σημερινή θέση, στην πλαγιά του λόφου "Στ'βανός" αντίκρυ στον κόλπο του Μούδρου. Λόγω του κινδύνου των πειρατών οι κάτοικοι το μετέφεραν στην κοιλάδα μεταξύ των λόφων Πλαγιά και Λαγκάδα, η οποία λογικά ταυτίζεται με τη βυζαντινή "λαγκάδα των Βαριτών". Στην αρχική παράκτια θέση του χωριού απέμεινε η ονομασία "Κάτ' Βάρο". Εκεί, στα τέλη της δεκαετίας 1980-90, κτίστηκε ο οικισμός "Ανεμόεσσα", ο οποίος διοικητικά ανήκει στο χωριό Λύχνα.
Νεότερα χρόνια
Το 1918 το Βάρος απετέλεσε ανεξάρτητη κοινότητα, στην οποία εντάχθηκε για λίγους μήνες και η Καλλιόπη, ως τον Ιούνιο του 1919 που μεταφέρθηκε στην κοινότητα Κοντοπουλίου. Την περίοδο 1920-28 αναφέρεται ως ξεχωριστός οικισμός της κοινότητας ο "Όρμος Μπουρνιά". Το χωριό γνώρισε κάποια ακμή στα χρόνια του μεσοπολέμου. Ο Σύλλογος Βαριτών Ν. Υόρκης βοηθούσε σε διάφορα κοινωφελή έργα, όπως την ανακατασκευή του δαπέδου του σχολείου, το οποίο είχε αναβαθμιστεί σε τριθέσιο. Κτίστηκε νέος ναός του Αγ. Χαράλαμπους στη θέση του παλιού, έργο του Φωτιάδη. Ο άγιος Χαράλαμπος συνδέεται με το έθιμο της μονομερίτικης κλωστής, την οποία γνέθουν σε μια μέρα και την τυλίγουν γύρω από το ναό κατά την εορτή του στις 10 Φεβρουαρίου, σε ανάμνηση της σωτηρίας του χωριού από λοιμό, σύμφωνα με παλιά παράδοση. Επίσης, υπάρχει ο ναός του Χριστού. Το 1928 απογράφηκαν 618 άτομα ενώ το 1938 υπολογίζονταν σε 800.
Ότο φον Γκέρικε
Το 1650 εφεύρε μια αντλία κενού που την αποτελούσαν ένα έμβολο και ένας κύλινδρος που μπορούσαν να αφαιρέσουν τον αέρα μέσα από δοχεία. Ο Γκέρικε τη χρησιμοποίησε για να διερευνήσει τις ιδιότητες του κενού σε πολλά πειράματα. Ο Γκέρικε έκανε μία θεαματική επίδειξη των δυνάμεων που μπορεί να ασκήσει η πίεση του αέρα με το πείραμα που είναι γνωστό στην Ιστορία της Επιστήμης ως τα «Ημισφαίρια του Μαγδεβούργου».
Ο Γκέρικε πέθανε στο Αμβούργο σε ηλικία 84 ετών. Ο αστεροειδής 11537 Γκέρικε (11537 Guericke), που ανακαλύφθηκε το 1992, καθώς και το πανεπιστήμιο της γενέτειράς του, φέρουν το όνομά του.
Κρυσταλλογραφία ακτίνων Χ
Σκέδαση
Όπως περιγράφηκε στην περίθλαση, η σκέδαση της ακτίνας Χ καθορίζεται από την πυκνότητα των ηλεκτρονίων μέσα στον κρύσταλλο. Επειδή η ενέργεια ακτίνας Χ είναι πολύ μεγαλύτερη από την ενέργεια ηλεκτρονίου σθένους, η σκέδαση μπορεί να προτυποποιηθεί ως σκέδαση Τόμσον, την αλληλεπίδραση ηλεκτρομαγνητικής ακτίνας με ελεύθερο ηλεκτρόνιο. Αυτό το πρότυπο έχει υιοθετηθεί γενικά για να περιγράψει την πόλωση της σκεδαζόμενης ακτινοβολίας.
Ποντιφικό Ανατολικό Ινστιτούτο
Αποστολή
Δημιουργήθηκε από τον Πάπα Βενέδικτο ΙΕ΄ το 1917 και ανατέθηκε στην Εταιρεία του Ιησού το 1922 από τον Πάπα Πίο ΙΑ΄. Το Ανατολικό  Ποντιφικό Ινστιτούτο είναι μια σχολή τριτοβάθμιας εκπαίδευσης που έχει ως ειδική αποστολή της την υπηρεσία των ανατολικών Εκκλησιών. Να γνωστοποιήσει στις Εκκλησίες της Ανατολής "τα τεράστια πλούτη που ... διατηρούνται στα σεντούκια των παραδόσεών τους" (Άγιος Ιωάννης Παύλος Β΄, Orientale Lumen 4) και ταυτόχρονα να γνωστοποιήσουν στη Λατινική Δύση αυτά τα ελάχιστα γνωστά πλούτη. Η Αποστολή του Πάπα Πίου στοχεύει στην έρευνα, τη διδασκαλία και τις δημοσιεύσεις που σχετίζονται με τις παραδόσεις των Ανατολικών Εκκλησιών αναφορικά με τη Λειτουργία τους, τη Θεολογία, την Πατερική, την Ιστορία, το Κανονικό Δίκαιο, τη Λογοτεχνία και τη Γλώσσα, την Πνευματικότητα, την Αρχαιολογία και ζητήματα οικουμενικής και γεωπολιτικής σημασίας.
Κρυσταλλογραφία ακτίνων Χ
Ελαστική και ανελαστική σκέδαση
Οι ακτίνες Χ κυμαίνονται σε μήκη κύματος από 10 έως 0,01 νανόμετρα· ένα τυπικό μήκος κύματος που χρησιμοποιείται για την κρυσταλλογραφία είναι 1 Å (0.1 nm), που είναι στην κλίμακα του ομοιοπολικού χημικού δεσμού και η ακτίνα ενός μεμονωμένου ατόμου. Φωτόνια μεγαλύτερου μήκους κύματος (όπως υπεριώδης ακτινοβολία ηλεκτρομαγνητική ακτινοβολία) δεν έχει επαρκή ανάλυση για να καθορίσει τις ατομικές θέσεις. Στο άλλο άκρο, φωτόνια μικρότερου μήκους κύματος όπως οι ακτίνες γ είναι δύσκολο να παραχθούν σε μεγάλους αριθμούς, δύσκολα στην εστίαση και αλληλεπιδρούν πολύ δυνατά με την ύλη, δίνοντας ζεύγη σωματιδίου-αντισωματιδίου. Συνεπώς, οι ακτίνες Χ είναι το "καλύτερο" για το μήκος κύματος κατά τον καθορισμό δομών ατομικής ανάλυσης από τη σκέδαση της ηλεκτρομαγνητικής ακτινοβολίας.
Άλλες τεχνικές ακτίνων Χ
Αυτές οι μέθοδοι σκέδασης χρησιμοποιούν γενικά μονοχρωματικές ακτίνες Χ, που περιορίζονται σε ένα μοναδικό μήκος κύματος με μικρές αποκλίσεις. Ευρύ φάσμα ακτίνων Χ (δηλαδή, μείγμα ακτίνων Χ διαφορετικών μηκών κύματος) μπορεί επίσης να χρησιμοποιηθεί για την εκτέλεση περίθλασης ακτίνων Χ, γνωστή ως μέθοδος Λάουε (Laue). Αυτή η μέθοδος χρησιμοποιήθηκε στην αρχική ανακάλυψη περίθλασης ακτίνων Χ. Η σκέδαση Λάουε παρέχει πολλές δομικές πληροφορίες με σύντομη έκθεση σε δέσμη ακτίνας Χ και χρησιμοποιείται συνεπώς σε δομικές μελέτες πολύ γρήγορων συμβάντων (χρονοεξαρτώμενη κρυσταλλογραφία (Time resolved crystallography)). Όμως, δεν είναι τόσο κατάλληλη όσο η μονοχρωματική σκέδαση στον καθορισμό της πλήρους ατομικής δομής κρυστάλλου και συνεπώς δουλεύει καλύτερα με κρυστάλλους με σχετικά απλές ατομικές διατάξεις.
Επισκόπηση περίθλασης ακτίνων Χ μονοκρυστάλλου
Η πιο παλιά και πιο ακριβής μέθοδος κρυσταλλογραφίας ακτίνων Χ είναι η περισκόπηση ακτίνων Χ μονοκρυστάλλου (single-crystal X-ray diffraction), στην οποία δέσμη ακτίνων Χ προσπίπτει σε μονοκρύσταλλο, παράγοντας σκεδασμένες δέσμες. Όταν πέφτουν σε τμήμα φιλμ ή άλλου ανιχνευτή, αυτές οι δέσμες κάνουν ένα μοτίβο περίθλασης σημείων· οι ισχύες και οι γωνίες αυτών των δεσμών καταγράφονται καθώς ο κρύσταλλος περιστρέφεται βαθμιαία. Κάθε σημείο ονομάζεται ανάκλαση, επειδή αντιστοιχεί στην ανάκλαση των ακτίνων Χ από ένα σύνολο ομοιόμορφα διαταγμένων επιπέδων μέσα στον κρύσταλλο. Για μονοκρυστάλλους επαρκούς καθαρότητας και κανονικότητας, τα δεδομένα περίθλασης ακτίνων Χ μπορούν να προσδιορίσουν τα μέσα μήκη χημικού δεσμού και τις γωνίες με ακρίβεια λίγων χιλιοστών του angstrom και λίγων δεκάτων μοίρας, αντίστοιχα. Τα άτομα σε έναν κρύσταλλο δεν είναι στατικά, αλλά ταλαντώνονται γύρω από τις μέσες θέσεις τους, συνήθως λιγότερο από λίγα δέκατα του angstrom. Η κρυσταλλογραφία ακτίνων Χ επιτρέπει τη μέτρηση του μεγέθους αυτών των ταλαντώσεων.
Κρυστάλλωση
Οι πρωτεϊνικοί κρύσταλλοι αναπτύσσονται σχεδόν πάντα σε διάλυμα. Η πιο συνηθισμένη προσέγγιση είναι η μείωση της διαλυτότητας των μορίων των συστατικών τους πολύ βαθμιαία· εάν αυτό γίνει πολύ γρήγορα, τα μόρια θα καθιζάνουν από το διάλυμα, σχηματίζοντας μια άχρηστη σκόνη ή μια άμορφη γέλη στον πυθμένα του περιέκτη. Η κρυσταλλική ανάπτυξη στο διάλυμα χαρακτηρίζεται από δύο στάδια: πυρήνωση ενός μικροσκοπικού κρυσταλλίτη (που έχει πιθανόν μόνο 100 μόρια), ακολουθούμενο από ανάπτυξη αυτού του κρυσταλλίτη, ιδανικά σε σε κρύσταλλο ποιότητας περίθλασης. Οι συνθήκες διαλύματος που ευνοούν το πρώτο στάδιο (πυρήνωση) δεν είναι πάντα οι ίδιες συνθήκες που ευνοούν το δεύτερο στάδιο (επακόλουθη ανάπτυξη). Ο σκοπός του κρυσταλλογράφου είναι να βρει τις συνθήκες που ευνοούν την ανάπτυξη ενός μεγάλου μονοκρυστάλλου, επειδή οι μεγαλύτεροι κρύσταλλοι προσφέρουν βελτιωμένη ανάλυση του μορίου. Συνεπώς, οι συνθήκες του διαλύματος πρέπει να μην ευνοούν το πρώτο στάδιο (πυρήνωση) αλλά να ευνοούν το δεύτερο (ανάπτυξη), έτσι ώστε να σχηματίζεται μόνο ένας μεγάλος κρύσταλλος ανά σταγονίδιο. Εάν η πυρήνωση ευνοείται υπερβολικά, θα σχηματιστεί καταιονισμός μικρών κρυσταλλιτών στο σταγονίδιο αντί για έναν μεγάλο κρύσταλλο· εάν ευνοηθεί πολύ λίγο, δεν θα σχηματιστεί οποιοσδήποτε κρύσταλλος.
Ποντιφικό Ανατολικό Ινστιτούτο
Αποσπασμένοι σπουδαστές
Ο Καρδινάλιος Franz König, Καρδινάλιος Αρχιεπίσκοπος και ιδρυτής του ιδρύματος Pro Oriente.
Ο Καρδινάλιος Alfredo Ildefonso Schuster, OSB, πρώτος πρύτανης και καθηγητής Λειτουργίας του Ανατολικού.
Κρυσταλλογραφία ακτίνων Χ
Καταγραφή των ανακλάσεων
Όταν ένας κρύσταλλος προσαρτάται και εκτίθεται σε έντονη δέσμη ακτίνων Χ, σκεδάζει τις ακτίνες Χ σε ένα μοτίβο σημείων ή ανακλάσεων που μπορούν να παρατηρηθούν σε οθόνη πίσω από τον κρύσταλλο. Παρόμοιο μοτίβο μπορεί να παρατηρηθεί ακτινοβολώντας έναν δείκτη λέιζερ σε ψηφιακό δίσκο. Οι σχετικές εντάσεις αυτών των σημείων παρέχουν τις πληροφορίες καθορισμού της διάταξης των μορίων μέσα στον κρύσταλλο με ατομικές λεπτομέρειες. Οι εντάσεις αυτών των ανακλάσεων μπορούν να καταγραφούν με φωτογραφικό φιλμ, έναν ανιχνευτή περιοχής ή με αισθητήρα εικόνας συσκευής συζευγμένου φορτίου (CCD). Οι κορυφές σε μικρές γωνίες αντιστοιχούν σε δεδομένα χαμηλής ανάλυσης, ενώ αυτές σε μεγάλες γωνίες αναπαριστούν δεδομένα υψηλής ανάλυσης· συνεπώς, ένα ανώτερο όριο στην τελική ανάλυση της δομής μπορεί να προσδιοριστεί από τις πρώτες λίγες εικόνες. Κάποιες μετρήσεις ποιότητας περίθλασης μπορούν να προσδιοριστούν σε αυτό το σημείο, όπως το μωσαϊκό (mosaicity) του κρυστάλλου και η συνολική του αταξία, όπως παρατηρείται στα πλάτη της κορυφής. Κάποιες παθολογίες του κρυστάλλου που μπορούν να τον καταστήσουν ακατάλληλο για επίλυση της δομής και μπορεί επίσης να διαγνωστούν γρήγορα σε αυτό το σημείο.
Δόμηση προτύπου και βελτίωση φάσης
όπου F είναι ο παράγοντας δομής (structure factor). Ένα παρόμοιο κριτήριο ποιότητας είναι το Rfree, που υπολογίζεται από ένα υποσύνολο (~10%) των ανακλάσεων που δεν συμπεριελήφθησαν στη βελτίωση δομής. Και οι δύο παράγοντες R εξαρτώνται από την ανάλυση των δεδομένων. Ως πρόχειρος κανόνας, το Rfree πρέπει να είναι περίπου η ανάλυση σε angstroms διαιρεμένη με 10· συνεπώς, ένα σύνολο δεδομένων με ανάλυση 2 Å πρέπει να δίνει ένα τελικό Rfree ~ 0,2. Γνωρίσματα χημικού δεσμού όπως στερεοχημεία, δεσμός υδρογόνου και κατανομή μηλών δεσμών και γωνιών είναι συμπληρωματικές μετρήσεις της ποιότητας του προτύπου. Η πόλωση της φάσης είναι σοβαρό πρόβλημα σε τέτοια δόμηση επαναλαμβανόμενου προτύπου. Οι χάρτες παράλειψης (Omit maps) είναι μια συνηθισμένη τεχνική ελέγχου αυτού.
Ζεύγη (mates) Friedel και Bijvoet
επειδή Isin = −Isin implies that Isin=0.
Συνάρτηση Πάτερσον
έχει μετασχηματισμό Φουριέ C(q) που είναι το τετράγωνο του μεγέθους του F(q)
Ντάουγκαβπιλς
Ονομασίες
Το Ντάουγκαβπιλς αναφέρεται με πολλά ιστορικά ονόματα σε διάφορες γλώσσες. Μερικά από αυτά χρησιμοποιούνται ακόμα σήμερα.
Ιστορία
Η ιστορία της πόλης άρχισε το 1275, όταν χτίστηκε το Κάστρο του Ντίναμπουργκ από το Τάγμα της Λιβονίας 20 χλμ. πάνω από τον ποταμό Ντάουγκαβα από εκεί που σήμερα είναι το Ντάουγκαβπιλς. Το 1561 έγινε τμήμα της Πολωνολιθουανικής Κοινοπολιτείας (ως τμήμα του Δουκάτου της Λιβονίας) και το 1566 έγινε πρωτεύουσα της της Βοϊβοντίνας Ινφλάντι, που υπήρχε μέχρι την Πρώτη Διαίρεση της Πολωνίας. Το 1577 το κάστρο του Ντιναμπούργκ καταλήφθηκε και καταστράφηκε από τον Τσάρο της Ρωσίας Ιβάν τον Δ΄. Την ίδια χρονιά ένα νέο κάστρο χτίστηκε 20 χλμ. κάτω από το ποτάμι. Το 1582 το Ντάουγκαβπιλς απέκτησε τα δικαιώματα των πόλεων του Μαγδεβούργου. Τον 17ο αιώνα, κατά τη διάρκεια του Ρωσο-Σουηδικού πολέμου που διεξήγαγε ο Τσάρος Αλέξιος της Ρωσίας οι Ρώσοι κατέλαβαν το Ντάουγκαβπιλς, μετονόμασαν την πόλη σε Μπορισογκλέμπσκ και κατάφεραν να ελέγξουν την περιοχή για 11 χρόνια από το 1656 ως το 1667. Η Ρωσία όμως έπρεπε να επιστρέψει την περιοχή στην Πολωνία ακολουθώντας τη Συνθήκη του Αντρούσοβο.
Αεροδρόμιο
Το Διεθνές Αεροδρόμιο του Ντάουγκαβπιλς βρίσκεται 12 χλμ. βορειοανατολικά από το Ντάουγκαβπιλς, κοντά στο χωριό Λοτσίκι. Το αεροδρόμιο σήμερα είναι υπό κατασκευή προκειμένου να φιλοξενήσει τόσο εσωτερικές όσο και διεθνείς πτήσεις, καθώς και πτήσεις μεταφορών εμπορευμάτων και πτήσεις τσάρτερ. Αναμένεται ότι θα τεθεί σε λειτουργία το 2013.
Χώρα των Ιλλινόις
Η Άνω Λουιζιάνα ανατολικά του Ποταμού Μισσισσιππή παραχωρήθηκε στους Βρετανούς το 1763 και η δυτική στους Ισπανούς, μετά τον Γαλλοϊνδιανικό Πόλεμο. Κάποιοι Γαλλοκαναδοί άποικοι παρέμειναν στην περιοχή, ενώ άλλοι διέσχισαν τον Μισσισσιππή, σχηματίζοντας νέους οικισμούς οπως το Σαιν Λουί. Τα ανατολικά του Μισσισσιππή έγιναν μέρος της νέας Βρετανικής Επαρχίας του Κεμπέκ. Ωστόσο, αφότου οι κάτοικοί τους είχαν περάσει υπό την κυριαρχία του γαλλικού Καναδά και ύστερα της Λουιζιάνας για κάποιο διάστημα, οι κάτοικοι επέλεξαν να συνταχθούν με τους Αμερικανούς κατά την Αμερικανική Επανάσταση. Τελικώς η δυτική πλευρά του Μισσισσιππή πουλήθηκε στις Ηνωμένες Πολιτείες από τον Ναπολέοντα το 1803. Η Γαλλοκαναδική γλώσσα και κουλτούρα συνέχισε να υφίσταται στην περιοχή, με Γαλλική του Μιζούρι διάλεκτο να συνεχίζει να μιλιέται στον 20ό αιώνα.
Γυμναστική στους Θερινούς Ολυμπιακούς Αγώνες 1904 – Πλάγιος ίππος ανδρών
Ο πλάγιος ίππος ανδρών ήταν ένα από τα έντεκα αγωνίσματα γυμναστικής στο πρόγραμμα των Θερινών Ολυμπιακών Αγώνων του 1904 στο Σαιντ Λούις.
Πριγκίπισσα Μαργαρίτα, Κόμισσα του Σνόουντον
Η ζωή της άλλαξε σημαντικά το 1936, όταν θείος της, Εδουάρδος Η΄, παραιτήθηκε από το θρόνο για να παντρευτεί την δύο φορές διαζευγμένη Αμερικανή Ουώλλις Σίμπσον. Ο πατέρας της Μαργαρίτας έγινε βασιλιάς και η μεγαλύτερη αδελφή της έγινε διάδοχος του Ηνωμένου Βασιλείου, ενώ η Μαργαρίτα κατέλαβε τη δεύτερη θέση της σειράς διαδοχής. Κατά τη διάρκεια του Β΄ Παγκοσμίου Πολέμου, οι δύο αδελφές έμειναν στο Παλάτι του Ουίνδσορ, παρά τις προτάσεις που δίνονταν στον πατέρα τους για μεταφορά τους στον Καναδά. Κατά τη διάρκεια του πολέμου η Μαργαρίτα θεωρήθηκε πολύ νέα για να εκτελέσει οποιαδήποτε επίσημα καθήκοντα και έτσι συνέχισε την εκπαίδευσή της. Κατά το ξέσπασμα του Β΄ Παγκοσμίου Πολέμου, η Μαργαρίτα και η αδελφή της βρίσκονταν στο Μπέρκχολ, στο κτήμα του Κάστρου του Μπαλμόραλ, όπου παρέμειναν μέχρι τα Χριστούγεννα του 1939. Αφού πέρασαν τα Χριστούγεννα στην Έπαυλη Σάντριγχαμ, μετακόμισαν στο Κάστρο Ουίνδσορ για το μεγαλύτερο μέρος του πολέμου. Ο Υποκόμης του Χέιλσαμ, Ντάγκλας Χογκ, συμβούλευσε τον Πρωθυπουργό Ουίνστον Τσώρτσιλ ότι θα ήταν προτιμότερο και ασφαλέστερο οι πριγκίπισσες να μεταφερθούν στον Καναδά, κάτι το οποίο αρνήθηκε η μητέρα τους λέγοντας: «Τ''α παιδιά δεν θα φύγουν χωρίς εμένα. Εγώ δε θα φύγω χωρίς τον Βασιλιά. Ο Βασιλιάς δεν θα φύγει ποτέ''».
Σε αντίθεση με άλλα μέλη της βασιλικής οικογένειας, η Μαργαρίτα δεν αναμενόταν να αναλάβει δημόσια ή επίσημα καθήκοντα κατά τη διάρκεια του πολέμου. Ανέπτυξε τις δεξιότητές της στο τραγούδι και το πιάνο, πολλές φορές κατά παρότρυνση των γονιών της και ιδιαίτερα του πατέρα της, που της επέτρεψε ορισμένα προνόμια που δεν ήταν συνήθως επιτρεπτά, όπως η δυνατότητα να μένει ξύπνια μέχρι το δείπνο.
Βιβλιογραφία
Κατηγορία:Οίκος Ουίνδσορ
Κατηγορία:Βρετανίδες πριγκίπισσες Κατηγορία:Βρετανίδες κόμισσες
Σόδα
Το όνομα σόδα μπορεί να αναφέρεται στα παρακάτω :
Γιάννης Χριστόπουλος
Ο Γιάννης Χριστόπουλος (7 Ιουνίου 1974) είναι Έλληνας επαγγελματίας προπονητής καλαθοσφαίρισης. Είναι ο νυν προπονητής του Προμηθέα Πατρών.
Εξέγερση των Καμποσιανών
right|400px|thumb|Εξέγερση των Καμποσιανών Η εξέγερση των Καμποσιανών ήταν ένα επεισόδιο του Εμφυλίου Πολέμου μεταξύ Αρμανιάκ και Βουργουνδών. Την άνοιξη του 1413, ο Ιωάννης ο Ατρόμητος, δούκας της Βουργουνδίας κατάφερε να ξεσηκώσει τον λαό του Παρισιού και να επιβάλει μια μεταρρύθμιση γνωστή και ως διάταξη των Καμποσιανών. Όμως έπειτα από διάστημα ορισμένων μηνών οι Παριζιάνοι επιθυμούσαν την επιστροφή στην τάξη και και οι Αρμανιάκ επανήλθαν στην εξουσία.
Οι Καμποσιανοί
Μετά την δολοφονία, στις 23 Νοεμβρίου 1407, του δούκα Λουδοβίκου της Ορλεάνης, μικρότερου αδερφού του βασιλιά Καρόλου ΣΤ΄ της Γαλλίας, από μια ομάδα μασκοφορεμένων εγκληματιών, στην υπηρεσία του Ιωάννη του Ατρόμητου, δούκα της Βουργουνδίας, ο τελευταίος ήταν απόλυτος κυρίαρχος στο Παρίσι και είχε λάβει μεγάλη δημοφιλία μεταξύ του λαού.
Συμμάχησε με μια λαϊκή φατρία η οποία διοικούνταν από τον Σιμόν λε Κουτελιέ γνωστό και ως Σιμόν Καμπός, εξού και η ονομασία Καμποσιανοί που δόθηκε στους υποστηρικτές του. Προέρχονταν στην πλειονότητά τους από τα λαϊκά στρώματα της κοινωνίας του Παρισιού αλλά και από την συντεχνία των χασάπηδων, ευκατάστατων ανθρώπων οι οποίοι, όμως, δεν είχαν καταφέρει να ενταχθούν ομαλά μεταξύ των αστών της πόλης. Ήταν επίσης γνωστοί ως "εκδορείς", καθώς ο ίδιος ο Σιμόν είχε ασκήσει το επάγγελμα του χασάπη-εκδορέα. Αυτοί, οι οποίοι έφεραν μια άσπρη κουκούλα σήμα κατατεθέν της φατρίας τους, επιδόθηκαν σε σφαγές στις φυλακές και τους δρόμους του Παρισιού. Πραγματοποίησαν σημαντικό αριθμό δολοφονιών, κατέλαβαν την Βαστίλη στις 27 Απριλίου 1413, εκτέλεσαν τον πρεβότο του Παρισιού Πιέρ ντεζ Εσσάρ, έφτασαν και μέχρι το παλάτι του βασιλιά, και για ορισμένο διάστημα ήταν απόλυτοι κυρίαρχοι στο Παρίσι. Το διακύβευμα της εξέγερσης ήταν το καταστατικό της ισχυρής Συντεχνίας των των Χασάπηδων: τα Οικονομικά του Βασιλείου βρίσκονταν σε δεινή κατάσταση. Οι πρίγκιπες αρνούνταν κάθε οικονομική συμμετοχή στην ενίσχυση του Πολέμου. Η Ιζαμπώ επέλεξε τον Ερρίκο Ε΄, νυμφευόμενη τον Δούκα της Βουργουνδίας. Ο Καμπός και οι Χασάπηδες αρνούνταν να πληρώσουν και επιθυμούσαν την οικονομική συνεισφορά των Πριγκίπων. Απαίτηση η οποία έθεσε εκ νέου υπό συζήτηση τις φορολογικές τους ελαφρύνσεις. Οι τελευταίοι αρνούνταν να προχωρήσουν σε μια τέτοια κίνηση, καθώς από ιστορικής άποψης είχαν πάντοτε ρόλο οπλισμένου υπερασπιστή του λαού και του βασιλείου. Οι Συντεχνίες που εξασφάλιζαν, όσο γι'αυτές, την βιωσιμότητα και την οικονομική ευμάρεια της πόλης, είχαν πλήρη συνείδηση της κοινωνικής τους χρησιμότητας και εκτιμούσαν ότι η θέση τους αυτή θα έπρεπε να τύχει επίσημης αναγνώρισης. Από εκεί προέκυπτε και η άρνησή τους να είναι οι μόνοι που θα πληρώνουν φόρο. Μία εξέγερση ακολούθησε. Ο Καμπός και η εξέγερσή του αυτή, πέτυχαν να λάβουν αυτό το Βασιλικό Διάταγμα. Η μάχη στο Αζενκούρ απέδειξε με τον πλέον περίτρανο τρόπο ότι αυτός ο κοινωνικός τους ρόλος, τον οποίον είχαν αναλάβει, είχε εξαφανιστεί.
Η καταστολή
Όμως, ο ποιητής Κάρολος της Ορλεάνης, γιος του δούκα Λουδοβίκου της Ορλεάνης ο οποίος είχε δολοφονηθεί το 1407, είχε νυμφευθεί την Μπον ντ'Αρμανιάκ, κόρη του κόμη Βερνάρδου Ζ΄ ντ'Αρμανιάκ. Ο κόμης Βερνάρδος Ζ΄, ήταν ένας άρχοντας ιδιαιτέρως βίαιος και φοβερός, καθώς διέθετε σημαντικό αριθμό στρατευμάτων με καταγωγή από τις περιοχές των ποταμών Αντούρ και Γκαρόν.
Κοινότητα Βαρνάβα
Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
Bad (άλμπουμ)
Κυκλοφορία και μάρκετινγκ
300px|thumb|left|alt=Πολλοί άνθρωποι στέκονται σε σειρά. Τρεις γυναίκες έχουν κοντά ξανθιά μαλλιά, ένας άνδρας σκούρα καστανά μαλλιά και ένας άνδρας φορά καπέλο ναύτη. |Άνθρωποι σε σειρά για μια συναυλία στο Δυτικό Βερολίνο (1988), κατά τη διάρκεια του Bad World Tour
Κατά τη διάρκεια της κυκλοφορίας του άλμπουμ, το Thriller είχε ήδη πωλήσει δεκάδες εκατομμύρια, αυξάνοντας τις προσδοκίες για το Bad. Στις 26 Σεπτεμβρίου 1987, το Bad εμφανίστηκε για πρώτη φορά και έλαβε την 1η θέση στο Billboard 200. Το άλμπουμ παρέμεινε στην 1η θέση συνολικά για 6 εβδομάδες, και το Bad επίσης συμμετείχε για πρώτη φορά και έλαβε την 3η θέση στο Billboard R&B/Hip Hop Albums Chart στις 26 Σεπτεμβρίου 1987, πριν λάβει την 1η θέση στις 3 Οκτωβρίου 1987. Το άλμπουμ παρέμεινε στην 1η θέση για 11 εβδομάδες, πριν χάσει τη θέση από το άλμπουμ του Στήβι Γουόντερ, Characters, στις 19 Δεκεμβρίου 1987, ενώ την επόμενη εβδομάδα ανέβηκε ξανά στην 1η θέση, και έμεινε εκεί για ακόμα 4 εβδομάδες πριν χάσει τη 2η θέση από το άλμπουμ του Γουόντερ. Η RIAA ανακήρυξε το Bad 9 φορές πλατινένιο, καθώς πούλησε περισσότερα από 9 εκατομμύρια αντίγραφα μόνο στις ΗΠΑ.
Το Another Part Of Me έφθασε έως την 11η θέση στο Billboard Hot 100, ενώ έλαβε την 1η θέση στο Billboard R&B/Hip Hop Songs Chart. Παγκοσμίως, το Another Part Of Me ήταν μέτριο σε σύγκριση με τα προηγούμενα singles, φθάνοντας έως την 5η, την 14η και την 30ή θέση στην Ολλανδία, στη Νέα Ζηλανδία και στη Γαλλία αντίστοιχα. Το Smooth Criminal έγινε το 6ο top ten single στο Billboard 100, και είχε παρόμοια επιτυχία παγκοσμίως, φθάνοντας στο top ten σε 5 περιοχές, και στο top forty στις υπόλοιπες χώρες του κόσμου. Το Leave Me Alone, το οποίο κυκλοφόρησε εκτός ΗΠΑ και Καναδά, έφθασε στην 1η θέση στην Ισπανία, καθώς και στα top ten σε 5 χώρες. Το τελευταίο επίσημο single του άλμπουμ ήταν το Liberian Girl, το οποίο δεν βρέθηκε στο Billboard Hot 100, αλλά ήταν παγκοσμίως επιτυχημένο, φθάνοντας κυρίως στο top twenty.
Μονή Παλαιοπαναγιάς Αρκαδίας
Ιστορία
Κατά τη διάρκεια της Επανάστασης του 1821 και συγκεκριμένα το 1822, η μονή πρόσφερε για τις ανάγκες του αγώνα 1000 γρόσια, ενώ 4 χρόνια αργότερα καταστράφηκε από τον Ιμπραήμ Πασά. Τα επόμενα χρόνια, η μονή ανακαινίστηκε πολλές φορές και το 1991 μετατράπηκε σε γυναικεία.
Dixie Dregs
Βιογραφία
Ο Τζόσεφς αντικαταστάθηκε από τον Στιβ Ντεϊβιντόφσκι για το πρώτο επίσημο άλμπουμ τους με τίτλο "Free Fall", το οποίο κυκλοφόρησε τον Μάιο του 1977. Μέσα στην χρονιά, επανήλθε στο συγκρότημα ο κιμπορντίστας Μαρκ Πάρις και κυκλοφόρησαν το "What If" τον Μάρτιο του 1978, μπαίνοντας για πρώτη φορά στους καταλόγους επιτυχιών των Ηνωμένων Πολιτειών και περιοδεύοντας στην πατρίδα τους.
Λόφος Βατικανού
Ετυμολογία
|Ο Άγιος Αυγουστίνος, ο οποίος ήταν εξοικειωμένος με τα έργα του Βάρρωνα για την αρχαία ρωμαϊκή θεολογία, αναφέρει αυτή τη θεότητα τρεις φορές στην Πόλη του Θεού.
Κοινότητα Γραμματικού
Παραπομπές
Κατηγορία:Δήμοι και Κοινότητες της Αττικής
Η Μάσκα του Κόκκινου Θανάτου
Πλοκή
Τα μεσάνυχτα, ο Πρόσπερο και οι επισκέπτες παρατηρούν μια μυστηριώδη φιγούρα με αιματοβαμμένη ρόμπα και πρόσωπο να θυμίζει πτώμα. Ο ξένος είχε ντυθεί σαν ένα θύμα του Κόκκινου Θανάτου. Ο Πρόσπερο, εξοργισμένος από το κακόγουστο αυτό αστείο ζητάει να μάθει την ταυτότητα του ξένου για να τον κρεμάσει. Οι επισκέπτες φοβούνται να πλησιάσουν τον ξένο και έτσι αυτός περιφέρεται και στις έξι αίθουσες. Έτσι ο Πρόσπερο τον ακολουθεί με ένα ξίφος ώσπου φτάνουν στο έβδομο δωμάτιο.Όταν ο Πρόσπερο τον αντικρίζει ρίχνει το ξίφος στο χαλί και σωριάζεται νεκρός. Οι επισκέπτες συγκεντρώνονται φοβισμένοι στην έβδομη αίθουσα και αφαιρούν την μάσκα του ξένου παρατηρώντας ότι δεν κρύβεται κανένα πρόσωπο από πίσω. Τότε αντιλαμβάνονται ότι η φιγούρα είναι ο ίδιος ο Κόκκινος Θάνατος και σωριάζονται όλοι νεκροί. Το διήγημα λήγει με την φράση Και το σκοτάδι και η σήψη και ο Κόκκινος Θάνατος κατακυρίευσαν τα πάντα.
Crest of a Knave
Βραβεία
Ηνωμένες Πολιτείες (RIAA Certification): Χρυσός
Σταύρος Καζαντζής
Βιογραφικά στοιχεία
Το 1912, η αντιπολίτευση της Σάμου, με ηγέτη τον Θεμιστοκλή Σοφούλη, ήλθε σε επαφή με το Μακεδονικό Κομιτάτο Αθηνών ώστε να ζητήσει τη συνδρομή του για την εξόντωση του ηγεμόνα του νησιού, Ανδρέα Κοπάση, τον οποίο βάραιναν κατηγορίες για καταπίεση του ντόπιου πληθυσμού και για φιλοτουρκική στάση.
Εκκλησία Μεταμορφώσεως (Πόλοτσκ)
Αρχιτεκτονική
μικρογραφία|296x296εσ| Αρχαία «γκράφιτι» στην εκκλησία Η εκκλησία χτίστηκε στα μέσα της δεκαετίας του 1150. Χειρόγραφα για την Ευφροσύνη του Πόλοτσκ αναφέρουν ότι ο αρχιτέκτονας ήταν κάποιος «Ιβάν, επικεφαλής των οικοδόμων εκκλησιών». Σύμφωνα με τον Πάβελ Ραπόπορτ, ο αρχιτέκτονας προηγήθηκε της εποχής του και δημιούργησε ένα μοναδικό παράδειγμα «ρωσικής γοτθικής αρχιτεκτονικής», που κυριάρχησε της παλιάς ρωσικής αρχιτεκτονικής μέχρι τον 12ο αιώνα.
Τηλεϊατρική
Αποσαφήνιση
Άλλες εκφράσεις παρόμοιες με την τηλεϊατρική είναι η τηλε-υγεία και η ηλεκτρονική υγεία, οι οποίες χρησιμοποιούνται ως ευρύτερες έννοιες της απομακρυσμένης ιατρικής θεραπευτικής. Οι ορισμοί τηλε-υγεία και ηλεκτρονική υγεία πολλές φορές αναφέρονται λανθασμένα, με αποτέλεσμα να δημιουργείται σύγχυση με τη χρήση του όρου τηλεϊατρική. Επομένως είναι σκόπιμο να διευκρινιστεί ότι με τον όρο τηλεϊατρική αναφερόμαστε στην παροχή κλινικών υπηρεσιών, ενώ με τον όρο τηλε-υγεία σε κλινικές υπηρεσίες και μη κλινικές υπηρεσίες, οι οποίες εμπεριέχουν την εκπαίδευση, τη διαχείριση και την έρευνα στην ιατρική επιστήμη.
Τηλε-φαρμακευτική
Τηλε-φαρμακευτική είναι η υπηρεσία που παρέχει σε απομακρυσμένους ασθενείς την απαιτούμενη φαρμακευτική τους προμήθεια και θεραπεία. Εμπεριέχει την παρακολούθηση του συνταγολογίου μέσω τηλε-συνδιάσκεψης ή βίντεο-συνδιάσκεψης.
Τηλε- παθολογία
Η τηλε-παθολογία είναι η μεταφορά παθολογικών εξετάσεων για τη γνωμάτευση και θεραπεία από απόσταση. Η τηλε-παθολογία χρησιμοποιείται σε πολλές εφαρμογές, όπως, διάγνωση ιστού, απεικόνιση ιστογραφήματος, αλλά και για έρευνα και εκπαίδευση του επιστημονικού δυναμικού.
Μυς
Ιδιότητες και καταστάσεις μυών
Η ιδιότητα των μυών να συστέλλονται μετά από κάποιο ερέθισμα του νευρικού συστήματος και να κινούν τα διάφορα μέρη του σώματος μας λέγεται μυϊκή συστολή. Η μυϊκή συστολή στηρίζεται στη λειτουργία του μηχανισμού δύο ινωδών πρωτεϊνών, της μυοσίνης και της ακτίνης.
Ναός της Αφαίας
Αφαία
Όταν οι ντόπιοι έψαξαν να τη βρουν βρήκαν στη θέση της ένα άγαλμα κι έτσι την ονόμασαν Αφαία (δηλαδή άφαντη). Στη θέση εκείνη ίδρυσαν αργότερα οι Αιγινήτες ένα ιερό και αργότερα χτίστηκε ναός, ο οποίος χρονολογείται στις αρχές του 5ου αιώνα π.Χ. μετά τη Ναυμαχία της Σαλαμίνας, στην οποία πήρε μέρος και το νησί. Η εύρεση της θεότητας πραγματοποιήθηκε μετά την ανακάλυψη αρχαϊκής επιγραφής. Ο αρχικός τύπος του ονόματός της είναι Άφα. Το ιερό της Αφαίας το αναφέρει ο Παυσανίας. Πριν βρεθούν οι επιγραφές, το θεωρούσαν ιερό της Αθηνάς ή του Ηρακλή.
Αρχαιολογικές ανασκαφές
Στο Εθνικό Αρχαιολογικό Μουσείο Αθηνών υπάρχουν λίγα κομμάτια επηρεασμένα από τη χαλκοπλαστική σχολή που άκμασε στο τέλος της αρχαϊκής περιόδου στην Αίγινα.
Πηγές
Κατηγορία:Αίγινα Αφαια Κατηγορία:Αρχαίοι ελληνικοί ναοί
Πανελλήνιο πρωτάθλημα στίβου γυναικών 2005
Πρωταθλητής σύλλογος αναδείχθηκε με μεγάλη διαφορά ο Πανελλήνιος Γ.Σ. για 14η συνεχόμενη χρονιά και 28η συνολικά. Παράλληλα, έκανε το 14ο συνεχόμενο "νταμπλ" και 18ο συνολικά, αφού κατέκτησε και το ανδρικό πρωτάθλημα.
Κλεονίκη Γενναδίου
Καλλιτεχνικά έργα
Στο Λονδίνο εξέθεσε Την κόρη των Αθηνών, εμπνευσμένη από το ομώνυμο ποίημα του Λόρδου Βύρωνα. Άλλα έργα της επίσης είναι Η εκκλησια τουΑγίου Γεωργίου στη Βενετία σε πανσέληνο, ''Κεφαλή ενός Ισπανού.
Δήμος Καλάμου Αττικής
Ο Δήμος Καλάμου ήταν δήμος της ανατολικής Αττικής ο οποίος συστάθηκε την 1η Μαρτίου του 2007 και διατηρήθηκε μέχρι και τις 31 Δεκεμβρίου του 2010 οπότε και καταργήθηκε με την εφαρμογή του προγράμματος Καλλικράτης. Προήλθε από αναγνώριση της παλαιότερης κοινότητας Καλάμου, που λειτούργησε στο διάστημα 1912-2007, σε δήμο. Βρισκόταν στο βορειοανατολικό τμήμα της Αττικής και συνόρευε με τις κοινότητες Μαρκοπούλου Ωρωπού, Καπανδριτίου και Βαρνάβα. Αποτελούταν από ένα κοινοτικό διαμέρισμα, καταλάμβανε έκταση 44,8 τ.χλμ. και ο πληθυσμός του σύμφωνα με την απογραφή του 2001 ήταν 5.468 κάτοικοι. Έδρα του ήταν ο Κάλαμος Αττικής.
Ιστορική εξέλιξη της Κοινότητας
Ο δήμος Καλάμου δημιουργήθηκε το 2007 όταν η μέχρι τότε κοινότητα Καλάμου αναγνωρίστηκε σε δήμο. Η κοινότητα Καλάμου είχε συσταθει το 1912 μετά την διάσπαση του τότε διευρυμένου δήμου Ωρωπίων. Διατηρήθηκε αμετάβλητη μέχρι την αναγνωρισή της σε δήμο το 2007. Ο δήμος Καλάμου καταργήθηκε με την εφαρμογή του σχεδίου Καλλικράτης την 1η Ιανουαρίου του 2011 οπότε και συνενώθηκε στον νέο δήμο Ωρωπού.
Καλαμπάκι
Το Καλαμπάκι σήμερα
Στο πλαίσιο ενός προγράμματος διαδημοτικής συνεργασίας το Καλαμπάκι κινήθηκε το 2006 προς σύνδεση του ιδίου στον βιολογικό καθαρισμό της Δράμας.
Χατ τρικ
Ποδόσφαιρο
Προπολεμικά στο ποδόσφαιρο, ο όρος χρησιμοποιούνταν για τρεις επιτυχίες μέσα σε ένα και μόνο ημίχρονο. Με τη σταδιακή ανάπτυξη, όμως, των αμυντικογενών συστημάτων στο άθλημα και τη συνεπαγόμενη μείωση του αριθμού τερμάτων που σημειώνονταν, επεκτάθηκε και καθιερώθηκε για όλη τη διάρκεια του αγώνα, με τρία συνεχόμενα στο ίδιο 45λεπτο να αποτελούν πλέον ένα καθαρό χατ-τρικ. Ο όρος τέλειο χατ-τρικ χρησιμοποιείται για να περιγράψει τρία γκολ τα οποία ένας ποδοσφαιριστής σημείωσε σε έναν αγώνα (κανονική διάρκεια ή και παράταση): με το αριστερό, το δεξί πόδι, αλλά και το κεφάλι. Παραδοσιακά ο σκόρερ ενός χατ-τρικ έπαιρνε μαζί του και την μπάλα του αγώνα ως ενθύμιο.
Πιτ Σένινγκ
Ο Πίτερ (Πιτ) Κάιτλεσμπι Σένινγκ (Peter (Pete) Kittlesby Schoening) (30 Ιουλίου, 1927 – 22 Σεπτεμβρίου, 2004) ήταν Αμερικανός ορειβάτης, που πραγματοποίησε με επιτυχία την πρώτη ανάβαση στην κορυφή του Γκασερμπρούμ Α΄ το 1958, μαζί με τον Άντριου Κάουφμαν. Πραγματοποίησε επίσης, πρώτη ανάβαση στην κορυφή του όρους Βίνσεν στην Ανταρκτική το 1966.
Βίος
Γεννήθηκε στις 30 Ιουλίου, 1927, στο Σιάτλ, της Γουάσινγκτον και μεγάλωσε στην Ολύμπια της Γουάσινγκτον. Παράτησε τις σπουδές του για να υπηρετήσει στο αμερικανικό ναυτικό τον τελευταίο χρόνο του Β' Π.Π.. Αργότερα σπούδασε χημικός μηχανικός στο Πανεπιστήμιο της Γουάσινγκτον, όπου και ήλθε σε επαφή με την ορειβασία. Πέθανε από καρκίνο στο σπίτι του στο Κένμορ της Γουάσινγκτον.
Ηράκλεια η Λευκανική
thumb|340px|Χάρτης της Λευκανίας κατά την αρχαιότητα. Διακρίνονται ανατολικά οι πόλεις Πανδοσία, Ηράκλεια και ο Σίρις ποταμός. Η ελληνική αποικία της Ηράκλειας κτίσθηκε στις εκβολές του ποταμού Σίριδος, στον κόλπο του Τάραντα στην Λευκανία από τους Θούριους και τους Ταραντινούς. .
Γέφυρα του Μιγιό
Η γέφυρα του Μιγιό (γαλλικά: Viaduc de Millau) είναι καλωδιωτή γέφυρα η οποία εκτείνεται πάνω από την κοιλάδα του ποταμού Ταρν, κοντά στο Μιγιό στη νότια Γαλλία. Τα έντονα προβλήμα κίνησης, ιδίως το καλοκαίρι, στον οδικό άξονα που συνέδεε τη Γαλλία με την Ισπανία στην κοιλάδα του Μιγιό δημιούργησαν την ανάγκη για την κατασκευή μιας γέφυρας. Το σχέδιο που κέρδισε τον διαγωνισμό ήταν αυτό του Γάλλου μηχανικού Μισέλ Βιρτοζέ και του Βρετανού αρχιτέκτονα Νόρμαν Φόστερ. Η κατασκευή της άρχισε στις 14 Δεκεμβρίου 2001 και ολοκληρώθηκε επίσημα στις 14 Δεκεμβρίου του 2004 ενώ δόθηκε στην κυκλοφορία δύο μέρες μετά. Η κατασκευή της γέφυρας στοίχισε περίπου 400 εκατομμύρια ευρώ.
Φρειδερίκος Γουλιέλμος Α΄ της Σαξονίας-Βαϊμάρης
Οικογένεια
Νυμφεύτηκε πρώτα το 1583 τη Σοφία, κόρη του Χριστοφόρου δούκα της Βυρτεμβέργης και είχε τέκνα:
Άγις Δ΄
Ο Άγις Δ΄ (περί το 265 π.Χ. - 241 π.Χ.) ήταν ο 25ος Βασιλιάς της Αρχαίας Σπάρτης από την δυναστεία των Ευρυποντιδών, γνωστός σαν ιδεολόγος με στόχο να προχωρήσει σε μεγάλες μεταρρυθμίσεις. Ο πατέρας του ο Ευδαμίδας Β΄ και ο παππούς του ο Αρχίδαμος Δ΄ ανήκαν επίσης στην δυναστεία των Ευρυποντιδών, η άλλη ήταν η δυναστεία των Αγιαδών. Ο Άγις Δ΄ ανέδειξε ξανά την πατρική του δυναστεία που είχε πέσει σε αφάνεια όταν ο Αρχίδαμος Δ΄ ηττήθηκε από τον βασιλιά της Μακεδονίας Δημήτριο τον Πολιορκητή (294 π.Χ.). Ο πατέρας του ήταν μια από τις σκοτεινές μορφές της Σπαρτιάτικης ιστορίας αφού σύμφωνα με μερικές πηγές είχε προβλήματα αναπηρίας. Ο θάνατος του Ευδαμίδα Β΄ τοποθετείται παραδοσιακά στο 245 π.Χ., πιθανότατα να είχε πεθάνει από πολύ παλιότερα (263 π.Χ.) όταν αναφέρεται κηδεμόνας του μικρού Άγι ο θείος του Αγησίλαος που είχε σημαντικό ρόλο στην βασιλεία του. Η μητέρα του Άγις Δ΄ Αγησιστράτη ήταν κόρη του Ευδαμίδα Α΄ και της Αρχιδαμίας της μητέρας του κηδεμόνα του Αγησίλαου που είχε σημαντικό ρόλο όταν πολιορκούσε την Αρχαία Σπάρτη ο Πύρρος της Ηπείρου. Ο Πλούταρχος γράφει ότι ήταν ο πλουσιότερος άνθρωπος της Σπάρτης. Ο Άγις Δ΄ είχε επίσης έναν μικρότερο αδελφό, ο μετέπειτα βασιλιάς Αρχίδαμος Ε΄.
Τσιμάνδρια Λήμνου
Βυζαντινοί οικισμοί - Το μετόχι της Φτέρης
"...ανενοχλήτως και αδιασείστως έτι δε αναφαιρέτως και αναποσπάστως και την εξ αυτών πάσαν και παντοίαν αποφέρηται και αποκερδαίνη πρόσοδον... απηλλαγμένη από των απαιτουμένων εκείσε τοπικώς συνήθων απαιτήσεων..."
Νεότερα χρόνια
Μεταπολεμικά κι ως το 1981 ως οικισμός της κοινότητας εμφανιζόταν και το Κόμπι, με το φάρο και τις δυο κοντινές βραχονησίδες Κόμπι και Καστριά. Όπως όλη η Λήμνος, έτσι και τα Τσιμάνδρια έχασαν μεγάλο μέρος του πληθυσμού τους λόγω της μετανάστευσης. Από 700 άτομα της απογραφής του 1951, μόλις 292 είχαν απομείνει το 1991. Σήμερα το χωριό, με την όμορφη πλατεία, τις ταβέρνες, τα καλοδιατηρημένα σπίτια, την κοντινή παραλία, αποτελεί θερινό προορισμό.
Επαρχία Ταλγκάρ
Εξωτερικοί σύνδεσμοι
Ταλγκαρ Κατηγορία:Περιφέρεια Αλμάτι
Γυμναστική στους Θερινούς Ολυμπιακούς Αγώνες 1904 – Σύνθετο ατομικό τεσσάρων οργάνων ανδρών
Το σύνθετο ατομικό ανδρών με τέσσερα όργανα ήταν ένα από τα έντεκα αγωνίσματα γυμναστικής στο πρόγραμμα των Θερινών Ολυμπιακών Αγώνων του 1904 στο Σαιντ Λούις.
Χαϊκού
Ελληνικά χαϊκού
Το χαϊκού έχει γνωρίσει μεγάλη διάδοση στην Ελλάδα, όπως φαίνεται και από την εισαγωγή του στα ελληνικά σχολεία. Στο μάθημα Μουσικής της Β΄ Γυμνασίου, αφού παρουσιάζεται η μορφή χαϊκού στους μαθητές, τους ζητείται να μελοποιήσουν το χαϊκού του βατράχου του Μπασό. Όπως αναφέρει ο Γιάννης Μανιάτης, "«Η διάδοσή του στη χώρα μας, αν κρίνουμε από τις συλλογές που εκδόθηκαν και άλλες μορφές έκφρασης που εμφανίστηκε κατά καιρούς, μόνο εντυπωσιακή μπορεί να χαρακτηριστεί. Διαγωνισμοί χαϊκού, δημιουργική γραφή με ποιήματα χαϊκού (Γαλλικό Ινστιτούτο Θεσσαλονίκης, 1ο Ενιαίο Λύκειο Δράμας κ.ά.), εκθέσεις ζωγραφικής με πίνακες εμπνευσμένους από χαϊκού, τραγούδια εμπνευσμένα από χαϊκού (CD «Δεκαέξι χαϊκού και άλλες ιστορίες», Sigmatropic) είναι μερικά παραδείγματα. Ένα επίσης αξιοσημείωτο παράδειγμα είναι η χρήση του χαϊκού σε μαθητές αρχαίων ελληνικών, ώστε να μάθουν να χρησιμοποιούν την λέξη, που κυριολεκτικά αντανακλά αυτό, που θα ήθελαν να εκφράσουν, σε μια εποχή, που συνήθως χρησιμοποιούνται οι συγγενείς λέξεις με αποτέλεσμα την εκφραστική αδυναμία»."
Κλέμενς φον Μέττερνιχ
Ο Κλέμενς Βέντσελ Νέπομουκ Λόθαρ, Πρίγκιπας του Μέττερνιχ-Βίνεμπουργκ τσου Μπάιλσταϊν ( Γερμανικά: Klemens Wenzel Nepomuk Lothar Fürst von Metternich-Winneburg zu Beilstein, 15 Μαίου 1773 - 11 Ιουνίου 1859) ήταν Αυστριακός διπλωμάτης, στο κέντρο των ευρωπαϊκών υποθέσεων για τρεις δεκαετίες ως υπουργός Εξωτερικών της Αυστριακής Αυτοκρατορίας από το 1809 και Καγκελάριος από το 1821 μέχρις ότου οι φιλελεύθερες Επαναστάσεις του 1848 επέβαλαν την παραίτησή του.
Παραδοσιακός συντηρητικός, ο Μέττερνιχ επιδίωκε να διατηρήσει την ισορροπία δυνάμεων, ιδίως αντιστεκόμενος στις ρωσικές εδαφικές φιλοδοξίες στην Κεντρική Ευρώπη και σε εδάφη που ανήκουν στην Οθωμανική Αυτοκρατορία. Αντιπαθούσε το φιλελευθερισμό και προσπάθησε να αποτρέψει τη διάλυση της Αυστριακής Αυτοκρατορίας, για παράδειγμα, συντρίβοντας τις εθνικιστικές εξεγέρσεις στην αυστριακή βόρεια Ιταλία. Στη χώρα του ακολούθησε παρόμοια πολιτική, χρησιμοποιώντας λογοκρισία και ένα ευρύ δίκτυο κατασκοπευτικών δικτύων για την καταστολή των ταραχών. Ο Μέττερνιχ έχει επαινεθεί και επικριθεί έντονα για τις πολιτικές που ακολούθησε.
Σύμμαχος της Γαλλίας
Όταν ο Μέττερνιχ επέστρεψε στη Βιέννη τον Οκτώβριο του 1810 δεν ήταν πλέον τόσο δημοφιλής. Η επιρροή του περιορίστηκε στις εξωτερικές υποθέσεις και οι προσπάθειές του για την επανασύσταση ενός πλήρους Κρατικού Συμβουλίου απέτυχαν. Πεπεισμένος ότι μια πολύ εξασθενημένη Αυστρία θα απέφευγε μια νέα εισβολή από τη Γαλλία, απέρριψε τις προτάσεις του Τσάρου Αλεξάνδρου και αντ 'αυτού κατέληξε σε συμμαχία με τον Ναπολέοντα στις 14 Μαρτίου 1812. Υποστήριξε επίσης μια περίοδο ήπιας λογοκρισίας, με στόχο να αποφύγει να προκαλέσει τους Γάλλους. Απαιτώντας μόνο 30.000 Αυστριακά στρατεύματα να πολεμήσουν δίπλα τους Γάλλους, η συνθήκη συμμαχίας ήταν πιο γενναιόδωρη από αυτήν που είχε υπογράψει η Πρωσία ένα μήνα νωρίτερα. Αυτό επέτρεψε στο Μέττερνιχ να δώσει διαβεβαιώσεις τόσο στη Βρετανία όσο και στη Ρωσία ότι η Αυστρία παρέμενε δεσμευμένη να περιορίσει τις φιλοδοξίες του Ναπολέοντα. Συνόδευσε τον ηγεμόνα του για μια τελική συνάντηση με τον Ναπολέοντα στη Δρέσδη το Μάιο του 1812, προτού ο Ναπολέων ξεκινήσει τη Γαλλική εισβολή στη Ρωσία.
Άαχεν, Tέπλιτσε, Κάρλσμπαντ, Τρόπαου και Λάιμπαχ
Το Συνέδριο έληξε την τρίτη εβδομάδα του Δεκεμβρίου και το επόμενο βήμα ήταν ένα συνέδριο στο Λάιμπαχ για να συζητήσει την παρέμβαση με το Φερδινάνδο. Ο Μέτερνιχ κατάφερε να επικρατήσει στο Λάιμπαχ περισσότερο από όσο σε οποιοδήποτε άλλο συνέδριο, με την απόρριψη από το Φερδινάνδο του φιλελεύθερου συντάγματος, στο οποίο είχε συμφωνήσει μόνο λίγους μήνες πριν. Αυστριακός στρατός έφυγε για τη Νάπολη το Φεβρουάριο και μπήκε στην πόλη το Μάρτιο. Το Συνέδριο διακόπηκε, αλλά, προειδοποιημένα ή τυχαία, ο Μέτερνιχ κράτησε τους εκπροσώπους των Δυνάμεων κοντά του μέχρι να κατασταλεί η εξέγερση. Ετσι, όταν ξέσπασαν παρόμοιες εξεγέρσεις στο Πεδεμόντιο στα μέσα Μαρτίου, ο Μέτερνιχ είχε κοντά του τον Τσάρο, που συμφώνησε να στείλει 90.000 άνδρες στα σύνορα σε μια επίδειξη αλληλεγγύης. Στη Βιέννη αυξήθηκαν οι ανησυχίες ότι η πολιτική του Μέτερνιχ ήταν πολύ δαπανηρή, αλλά απάντησε ότι η Νάπολη και το Πεδεμόντιο θα πληρώσουν για σταθερότητα. Ωστόσο και αυτός ανησυχούσε σαφώς για το μέλλον της Ιταλίας. Ανακουφίστηκε όταν στις 25 Μαΐου μπόρεσε να δημιουργήσει Καγκελάριο της Αυλής και Καγκελάριο του Κράτους, θέση που έμενε κενή από το θάνατο του Κάουνιτς το 1794. Ήταν επίσης ικανοποιημένος με την ανανεωμένη (αν εύθραυστη) εγγύτητα μεταξύ Αυστρίας, Πρωσίας και Ρωσίας, που όμως είχε προκύψει σε βάρος της Αγγλοαυστριακής συμμαχίας.
Ανατολικό Ζήτημα και ειρήνη στην Ευρώπη
Ο Μέττερνιχ είχε προβλέψει από καιρό μια νέα κρίση στην Ανατολή και όταν ξέσπασε ο Δεύτερος Τουρκοαιγυπτιακός πόλεμος το 1839 ανυπομονούσε να αποκαταστήσει το διπλωματικό κύρος της Αυστρίας. Συγκέντρωσε γρήγορα εκπροσώπους στη Βιέννη, από όπου στις 27 Ιουλίου εξέδωσαν ανακοινωθέν προς την Κωνσταντινούπολη δεσμευόμενοι για υποστήριξη. Ωστόσο ο Τσάρος Νικόλαος έστειλε στο Μέττερνιχ ένα μήνυμα από την Αγία Πετρούπολη, απαιτώντας από της Βιέννη διπλωματική ουδετερότητα. Ο Μέττερνιχ εργάστηκε τόσο έντονα που αρρώστησε, περνώντας τις επόμενες πέντε εβδομάδες αναπαυόμενος στο Γιοχάνισμπεργκ. Οι Αυστριακοί έχασαν την πρωτοβουλία και ο Μέττερνιχ έπρεπε να αποδεχθεί ότι το Λονδίνο θα ήταν το νέο κέντρο διαπραγματεύσεων για το Ανατολικό ζήτημα. Μόλις τρεις εβδομάδες μετά τη δημιουργία της η Ευρωπαϊκή Ενωση των Μεγάλξν Δυνάμεων του Μέττερνιχ (η διπλωματική του απάντηση στις επιθετικές κινήσεις του Γάλλου πρωθυπουργού Αδόλφου Θιέρσου) είχε γίνει απλώς αξιοπερίεργο. Λίγα επίσης ακούστηκαν για τις προτάσεις του να πραγματοποιήσει συνέδριο στη Γερμανία. Απορρίφθηκε επίσης μια ξεχωριστή προσπάθεια ενίσχυσης της επιρροής των πρεσβευτών που έδρευαν στη Βιέννη. Αυτά έδωσαν τον τόνο της υπόλοιπης πρωθυπουργίας του Μέττερνιχ. Η ασθένειά του φαινόταν να είχε μειώσει την αγάπη του για την υπηρεσία του. Την επόμενη δεκαετία η σύζυγός του προετοιμάστηκε ήσυχα για τη συνταξιοδότησή του ή το θάνατό του εν υπηρεσία. Στο έργο του Μέττερνιχ στις αρχές της δεκαετίας του 1840 επικρατούσε ξανά η Ουγγαρία και, γενικότερα, ζητήματα εθνικής ταυτότητας εντός της ποικιλόμορφης Αυστριακής Αυτοκρατορίας. Τότε "έδειξε [στιγμές] οξείας αντίληψης". Οι ουγγρικές προτάσεις του ήρθαν πολύ αργά, ωστόσο, καθώς ο Λάγιος Κόσουτ είχε ήδη οδηγήσει στην άνοδο ενός ισχυρού ουγγρικού εθνικισμού. Η υποστήριξη του Μέττερνιχ για άλλες εθνότητες ήταν επιλεκτική, καθώς αντιτασσόταν μόνο σε εκείνες που απειλούσαν την ενότητα της Αυτοκρατορίας.
Τιμές
Ο Κλέμενς φον Μέττερνιχ είχε τιμηθεί με ιδιαίτερα σπουδαία παράσημα - διάσημα όσο ελάχιστοι της εποχής του. Μεταξύ των άλλων υπήρξε ιππότης του Τάγματος του Χρυσόμαλλου Δέρατος, μετά περιδέραιου, Μεγαλόσταυρος του Τάγματος του Αγίου Στεφάνου, μετά περιδέραιου, (Ουγγαρίας), Ιππότης του Τάγματος του Αγίου Ιωσήφ, μετά περιδέραιου (της Τοσκάνης), Ιππότης του Σταυρού του στρατιωτικού Τάγματος του Αγίου Ουμβέρτου, (του Βίττελσμπαχ - Γερμανίας), Ιππότης του Βασιλικού Τάγματος του Αγίου Ιανουαρίου (των Βουρβόνων και Δύο Σικελιών) κ.ά. καθώς και επίτιμο μέλος του Επιμελητηρίου των Λόρδων της Βυρτεμβέργης.
Γενικά
Ο Πρίγκιπας και Καγκελάριος Κλέμενς φον Μέττερνιχ υπήρξε ένας από τους ελάχιστους Ευρωπαίους αξιωματούχους που τόσο πολύ επαινέθηκε και θαυμάστηκε, ακόμα και ως ηγεμόνας, λαμβάνοντας υπόψη ότι η εποχή της ακμής του χαρακτηρίστηκε από τους ιστορικούς εποχή Μέττερνιχ, αλλά και εξίσου που τόσο πολύ λοιδορήθηκε και απαξιώθηκε στην ιστορία των ευρωπαϊκών λαών ταυτίζοντας το όνομά του με τις έννοιες της αντίδρασης, του φεουδαρχισμού και του σκοταδισμού, έναντι της αναγκαιότητας του φιλελευθερισμού που δεν μπόρεσε ποτέ του ν΄ αντιληφθεί, παρασύροντας και καθηλώνοντας στις αντιλήψεις του ακόμα και τους Ηγεμόνες της εποχής του. Χαρακτηριστικά, οι Γερμανοί φιλελεύθεροι αποκαλούσαν τον Metternich, Metternacht, δηλαδή, μεσονύχτιο Υπήρξε ο κύριος εκφραστής της "διεθνούς νομιμότητας" και της "ισορροπίας της ισχύος". Πίστεψε και υπηρέτησε σφόδρα αυτές μη δεχόμενος έστω κάποιες σύγχρονες παραμέτρους. Ίσως περί το τέλος της ζωής του να είχε αντιληφθεί το λάθος του, όπως διαφαίνεται στα απομνημονεύματά του, πλην όμως μια τέτοια δημοσιοποίηση της αλλαγής των αρχικών θέσεων και απόψεών του, που τόσα χρόνια είχε υπηρετήσει, να τη θεωρούσε άκρως ατιμωτική, (στην εποχή του), με συνέπεια να παραμείνει μέχρι τέλους αιχμάλωτος αυτών των αναχρονιστικών αντιλήψεων.
Νικίας
Η Νικίειος Ειρήνη
Ο Κλέων στην πράξη κατάργησε την ανακωχή μεταξύ της Αθήνας και της Σπάρτης, αφ' ότου αποφάσισε να επέμβει στην πόλη Αμφίπολη στη Μακεδονία. Εντούτοις, μέσω της επιδέξιας ηγεσίας του Βρασίδα, οι Σπαρτιάτες κατατρόπωσαν τους Αθηναίους στη μάχη της Αμφίπολης. Και ο Βρασίδας και ο Κλέωνας σκοτώθηκαν στη μάχη, και με αυτόν τον τρόπο απομακρύνθηκαν τα βασικά μέλη των φιλοπόλεμων φατριών, και στις δύο πλευρές.
Σούντο
Εξωτερικοί σύνδεσμοι
Κατηγορία:Ιαπωνικός πολιτισμός Κατηγορία:Ομοφυλοφιλία
Χρεωστική κάρτα
Διεθνής πρακτική
Από τα μέσα της δεκαετίας του 2000, μια σειρά από πρωτοβουλίες επέτρεψαν στις χρεωστικές κάρτες που έχουν εκδοθεί σε μια χώρα να μπορούν να χρησιμοποιούνται σε άλλες χώρες και να επιτρέπεται η χρήση τους για τις αγορές μέσω Internet ή μέσω τηλεφώνου.
Είδη καρτών
Παρά το γεγονός ότι πολλές χρεωστικές κάρτες ανήκουν στην μάρκα Visa ή MasterCard, υπάρχουν πολλά άλλα είδη χρεωστικών καρτών, κάθε μία αποδεκτή μόνο σε μια συγκεκριμένη χώρα ή περιοχή, για παράδειγμα Switch (τώρα: Maestro) και Solo στο Ηνωμένο Βασίλειο, Interac στον Καναδά κλπ. Η ανάγκη για διασυνοριακή συμβατότητα και η έλευση του ευρώ οδήγησε πρόσφατα σε πολλά από αυτά τα δίκτυα καρτών να αλλάξουν brand στο διεθνώς αναγνωρισμένο λογότυπο Maestro, το οποίο είναι μέρος της μάρκας MasterCard. Ορισμένες χρεωστικές κάρτες έχουν διπλή επωνυμία με το λογότυπο της (πρώην) εθνικής κάρτας καθώς και το Maestro.
Η χρήση ενός συστήματος χρεωστικής κάρτας επιτρέπει στους επιχειρηματίες να ομαδοποιούν τα προϊόντα τους πιο αποτελεσματικά, παρακολουθώντας καλύτερα το τζίρο των πελατών τους.
Λαρυγγίτιδα
Συμπτώματα
Τα συμπτώματα της λαρυγγίτιδας ποικίλουν ανάλογα με την σοβαρότητα της κατάστασης και με το αίτιο. Το πιο συχνό και προφανές σύμπτωμα είναι η φθαρμένη φωνή που ξεκινά με την βραχνάδα και μπορεί να καταλήξει στην πλήρη απώλεια της φωνής. Άλλα συμπτώματα περιλαμβάνουν:
Φρειδερίκος της Σαξονίας-Άλτενμπουργκ (1599-1625)
Βιογραφία
Το 1625 απεβίωσε στο Ζέελτσε σε ηλικία 26 ετών, άγαμος.
Χισικάουα Μορονόμπου
Βιογραφία
Ο Μορονόμπου ήταν ο γιος ενός πολύ γνωστού χαράκτη στο χωριό Χονταμούρα της επαρχίας Άγουα κοντά στην ακτή του Έντο. Στα νεανικά του χρόνια δούλεψε στο εργαστήριο του πατέρα του όπου έμαθε τα μυστικά της τέχνης της χαρακτικής. Μετά τη μετανάστευσή του στο Έντο, μαθήτευσε στις σχολές τέχνης ουκίγιο-ε Τόσα και Σχολή Κανό. Έχοντας ήδη μία πολύ ισχυρή γνώση των τεχνικών ζωγραφικής και χαρακτικής της εποχής του, μαθήτευσε στη συνέχεια με τον φημισμένο δάσκαλο ουκίγιο-ε Καμπούν.
Έργο
Το πρώτο υπογεγραμμένο έργο του χρονολογείται το 1672, παρότι ίσως δημιούργησε έργα πριν από αυτήν την χρονολογία. Στα μέσα του 1670 ο Μορονόμπου είχε ήδη καταξιωθεί σαν καλλιτέχνης του ουκίγιο-ε. Παρήγαγε πάνω από 100 εικονογραφημένα βιβλία (ίσως 150). Το ένα τέταρτο των έργων του ήταν ερωτικής φύσεως, ομοφυλοφιλικής, ετεροφυλοφιλικής αλλά και παιδεραστικής φύσεως.
Ο Μορονόμπου θεωρείται ο ιδρυτής του ουκίγιο-ε. Αφομοίωσε έργα και τεχνοτροπίες προηγούμενών του καλλιτεχνών και δημιούργησε ένα πραγματικά νέο είδος τέχνης και ένα προσωπικό ύφος που επηρέασε γενεές καλλιτεχνών μετά τον θάνατό του. Τα έργα του χαρακτηρίζοταν από μια δραματικότητα που ελάχιστοι καλλιτέχνες του ουκίγιο-ε κατόρθωσαν.
Εξωτερικοί σύνδεσμοι
Μορονομπου
Ζαν-Μπατίστ Περονώ
Έργο
Σε αντίθεση με τον Κεντέν ντε Λα Τουρ, οι πελάτες του Περονώ δεν ήταν μέλη της αριστοκρατίας αλλά της αστικής τάξης (έμποροι ή τραπεζίτες) ή άνθρωποι της επιστήμης και των τεχνών.
Somewhere Back in Time The Best of: 1980 – 1989
Τραγούδια
3. 2 Minutes to Midnight (Dickinson, Smith) - 6:00
Πρωτάθλημα Ρωσίας (ποδόσφαιρο ανδρών)
Ξεκίνησε το 1992 και περιλαμβάνει 16 ομάδες. Ακολουθεί η Α΄ κατηγορία, από την οποία ανέρχονται δυο ομάδες κάθε σεζόν. Στη σύντομη ιστορία του ρωσικού πρωταθλήματος, πρωταγωνιστούν οι ομάδες της Μόσχας. Πολυνίκης ως τώρα είναι η Σπαρτάκ Μόσχας με 10 τίτλους.